《舍弟寄和送行诗有倦游之叹因勉之》
宋代·张守

几年头角翳蒿莱，今日宁辞尽一杯。好向明时聊自试，莫缘荒径忆归来。

白头休叹从人后，青眼多应为汝开。老去岂堪频作恶，风帆目断首空回。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。